stanford-oval/wikipedia huggingface dataset:
พระเจ้าบอลด์วินที่ 4 แห่งเยรูซาเลม

| พระเจ้าบอลด์วินที่ 4 |
| --- | --- |
ภาพพิธีราชาภิเษกของบอลด์วินที่ 4
กษัตริย์แห่งเยรูซาเลม
ครองราชย์: 11 กรกฎาคม ค.ศ. 1174 – 16 มีนาคม 1185
ราชาภิเษก: 15 กรกฎาคม ค.ศ. 1174
ก่อนหน้า: พระเจ้าอมาลริกที่ 1
ถัดไป: บอลด์วินที่ 5

ประสูติ: ต้นฤดูร้อน ค.ศ. 1161 ราชอาณาจักรเยรูซาเลม
สวรรคต: 16 มีนาคม ค.ศ. 1185(1185-03-16) (24 ปี) ราชอาณาจักรเยรูซาเลม
ราชวงศ์: ราชวงศ์อ็องฌู
พระราชบิดา: พระเจ้าอมาลริกที่ 1
พระราชมารดา: อาแญ็สแห่งกูร์เตอแน
พระเจ้าบอลด์วินที่ 4 แห่งเยรูซาเลม (อังกฤษ: Baldwin IV of Jerusalem) ซึ่งมีสมญานามว่า กษัตริย์เรื้อน (Leper King) ทรงเป็นกษัตริย์แห่งเยรูซาเลมระหว่าง ค.ศ. 1174–1185 พระเจ้าบอลด์วินที่ 4 ทรงเป็นกษัตริย์นักรบในสงครามครูเสด และทรงสร้างวีรกรรมลือลั่นไว้ในยุทธการที่มอนต์กิซาร์ด
ปีค.ศ. 1174 ขณะที่ทรงมีอายุ 13 ชันษา ทรงพบว่าตัวเองเป็นโรคเรื้อน สร้างความกังวลแก่เหล่าขุนนางและข้าราชการอย่างมากเนื่องจากทรงเป็นรัชทายาทเพียงองค์เดียว ในปีเดียวกันนั้น พระบิดาและพระมารดาเสด็จสวรรคตทำให้เจ้าชายน้อยต้องขึ้นครองอาณาจักร ในสองปีแรกของรัชกาลจึงถูกปกครองโดยสองผู้สำเร็จราชการ ได้แก่ ไมลส์แห่งปล็องซี (Miles of Plancy) และเรย์มอนด์ที่ 3 แห่งตริโปลี (Raymond III of Tripoli)
เพื่อเป็นการค้ำประกันราชบัลลังก์กรุงเยรูซาเลม ผู้สำเร็จราชการเรย์มอนด์ทำการหมั้นหมายเจ้าหญิงซีบิลลา (Sibylla) พี่สาวของบอลด์วิน กับกีโยม เดอ มงแฟรา (Guillaume de Montferrat) ลูกพี่ลูกน้องของพระเจ้าหลุยส์ที่ 7 แห่งฝรั่งเศสและจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ ในปีแรกของรัชกาล บอลด์วินประสบความสำเร็จในการโจมตีเมืองดามัสกัสเพื่อกดดันทัพสุลต่านเศาะลาฮุดดีนให้ถอยห่างจากเมืองอะเลปโป
พระองค์ขึ้นครองเยรูซาเลมอย่างแท้จริงใน ค.ศ. 1176 ทรงนำทัพไปโจมตีเมืองดามัสกัสอีกครั้งและเมืองอันดูจาร์เพื่อกำราบการจู่โจมของพวกกบฏมุสลิม พระองค์ยังทรงวางแผนจู่โจมอาณาจักรอียิปต์ซึ่งเป็นฐานที่มั่นสำคัญของสุลต่านเศาะลาฮุดดีน ในการนี้ส่งตัวเรอโน เดอ ชาตียง (Renaud de Châtillon) พระญาติไปยังกรุงคอนสแตนติโนเปิลแห่งโรมัน เพื่อโน้มน้าวจักรพรรดิมานูเอลที่ 1 ให้ส่งกองเรือร่วมโจมตีอียิปต์ อย่างไรก็ตาม แผนการนี้ต้องสะดุดล้มลงเมื่อมงแฟราผู้เป็นพี่เขยเสียชีวิตในต้นปี ค.ศ. 1177 ขณะที่ซีบิลลากำลังตั้งครรภ์ เมื่อข่าวการสิ้นชีพของมงแฟราแพร่ไปถึงยุโรป จักรพรรดิโรมันจึงตัดสินพระทัยล้มเลิกการส่งกองเรือสนับสนุนแผนอียิปต์ แผนโจมตีอียิปต์จึงเป็นอันล้มเหลวตั้งแต่ยังไม่เริ่ม
เมื่อไร้การสนับสนุนจากจักรพรรดิโรมัน พวกนักรบครูเสดต่างเห็นว่าไม่มีทางรับมือเศาะลาฮุดดีนได้แน่ จึงพากันถอนกำลังจากกรุงเยรูซาเลมจนนครหลวงนี้ไร้การป้องกัน สุลต่านเศาะลาฮุดดีนทราบข่าวจึงยกทัพมุสลิมกว่าสองหมื่นนายจากอียิปต์เข้าโจมตีกรุงเยรูซาเลม ถึงกระนั้น พระเจ้าบอลด์วินก็ยังสามารถรวบรวมอัศวินราว 500 นายและทหารราบหลักพันเข้าต่อต้านจนเกิดเป็นยุทธการที่มอนต์กิซาร์ด พระองค์และชาตียงนำกองทัพหลักพันเข้าโจมตีกองทัพมุสลิมที่เหนื่อยล้าอย่างไม่ทันตั้งตัวจนกองทัพมุสลิมเรือนหมื่นต้องแตกพ่าย ถึงกระนั้น สงครามครูเสดก็ยังคงดำเนินต่อไป
โรงเรียนเลยพิทยาคม

| โรงเรียนเลยพิทยาคม Loei Pittayakom School |
| --- | --- |

ที่ตั้ง

237/9 ถนนเลย-ด่านซ้าย ตำบลกุดป่อง อำเภอเมืองเลย จังหวัดเลย 42000
ข้อมูล
ชื่ออื่น: ล.พ.ค. / LPK
ประเภท: โรงเรียนประจำจังหวัดของรัฐ โรงเรียนมัธยมศึกษาขนาดใหญ่พิเศษ
คำขวัญ: คณสฺส สามคฺคี สุขา (ความสามัคคีของหมู่คณะเป็นสุข)
สถาปนา: สโมสรวิทยาลัย   พ.ศ. 2450 - พ.ศ. 2515 (65 ปี)   สตรีเลย   พ.ศ. 2482 - พ.ศ. 2515  (33 ปี)  เลยพิทยาคม  24 มีนาคม พ.ศ. 2515 - ปัจจุบัน   (52 ปี)
ผู้ก่อตั้ง:  ดร.ก่อ สวัสดิพาณิชย์
หน่วยงานกำกับ: สำนักงานเขตพื้นที่การศึกษามัธยมศึกษา เขต 19 กระทรวงศึกษาธิการ
รหัส: 1042520456
ผู้อำนวยการ: จิตติศักดิ์ นามวงษา
ระดับปีที่จัดการศึกษา: มัธยมศึกษาปีที่ 1-6
จำนวนนักเรียน: 3,331 คน  (ข้อมูล ณ วันที่ 10 มิถุนายน 2566)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน   ภาษาไทย  ภาษาอังกฤษ  ภาษาญี่ปุ่น   ภาษาจีน
สี:    น้ำเงิน - ชมพู
เพลง: มาร์ชโรงเรียนเลยพิทยาคม
เว็บไซต์: http://www.loeipit.ac.th
โรงเรียนเลยพิทยาคม  (อังกฤษ: Loei Pittayakom School; อักษรย่อ: ล.พ.ค. — LPK) หรือเรียกอย่างย่อว่า เลยพิทย์ เป็นโรงเรียนมัธยมศึกษาขนาดใหญ่พิเศษประจำจังหวัดเลย ประเภทโรงเรียนสหศึกษาสังกัดสำนักงานเขตพื้นที่การศึกษามัธยมศึกษาเลย หนองบัวลำภู เขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ตั้งอยู่ที่ 237/9 ถนนเลย - ด่านซ้าย ตำบลกุดป่อง อำเภอเมืองเลย จังหวัดเลย 42000 ตั้งเมื่อ พ.ศ. 2515 โดยการรวมกันของโรงเรียนสโมสรวิทยาลัย (โรงเรียนชายล้วนประจำจังหวัดเลย) และโรงเรียนสตรีเลย (โรงเรียนสตรีประจำจังหวัดเลย) ปัจจุบัน เปิดสอนระดับชั้น มัธยมศึกษาตอนต้นและชั้นมัธยมศึกษาตอนปลายแบบสหศึกษา
โรงเรียนเลยพิทยาคมเป็น 1 ใน 5 โรงเรียนมาตรฐานสากล (World Class Standard School) ที่มีเพียง 5 แห่งในจังหวัดเท่านั้นได้แก่ โรงเรียนศรีสงครามวิทยา โรงเรียนภูเรือวิทยา โรงเรียนวิทยาศาสตร์จุฬาภรณราชวิทยาลัย เลย โรงเรียนเลยอนุกูลวิทยา และโรงเรียนเลยพิทยาคม โดยโรงเรียนเลยพิทยาคมเป็น 1 ใน 2 โรงเรียนมัธยมศึกษาของจังหวัดเลย ที่เข้าร่วมในโครงการห้องเรียนพิเศษวิทยาศาสตร์ของ สสวท.ร่วมกับโรงเรียนเลยอนุกูลวิทยา นอกจากนี้โรงเรียนเลยพิทยาคมยังเป็นโรงเรียนศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา ตั้งแต่ปี 2559 เป็นต้นมา
ประวัติ > ยุคที่ 1 กำเนิดสโมสรวิทยาลัยและสตรีเลย

พ.ศ. 2450 เปิดสอนระดับมัธยมขึ้นที่จังหวัดเลย ก่อนหน้านี้คนเมืองเลยต้องไปเรียนชั้นมัธยมศึกษาที่จังหวัดอุดรธานี หนองคาย หรือพิษณุโลก ซึ่งต้องเดินทางด้วยเท้าหลายวันและลำบากมาก มีไม่กี่คนที่ได้ไปเรียนถึงกรุงเทพมหานคร ในสมัยนั้นพระบาทสมเด็จพระเจ้าอยู่หัวรัชกาลที่ 6 ได้ทรงก่อตั้งกองเสือป่าและลูกเสือขึ้นทุกจังหวัด เพื่อปลุกใจคนไทยทุกวัยให้มีความรักชาติบ้านเมือง โดยเจ้าเมืองทุกเมืองต้องตั้งสโมสรเสือป่าขึ้น สำหรับจังหวัดเลยนั้น เมื่อถึงกำหนดที่จะเปิดสอนความรู้ระดับมัธยมขึ้นให้ถึงระดับมัธยม 3 เหมือนจังหวัดอื่น ๆ ยังไม่มีอาคารสถานที่เป็นของตนเองจึงต้องอาศัยสโมสรเสือป่าที่สร้างขึ้นไว้ โดยได้ขออนุญาตจัดตั้งเป็นโรงเรียนประจำจังหวัดเลย “โรงเรียนสโมสรวิทยาลัย” ซึ่งเป็นโรงเรียนชายขึ้น สำหรับครูใหญ่คนแรกนั้น ไม่ทราบแน่ชัดว่าเป็นใคร ส่วนครูใหญ่รุ่นหลัง ๆได้แก่ ครูแสน เดชกุญชร (ขุนเดชกุญชรศึกษากร) และมีคณะครูที่ทรงคุณวุฒิเป็นเพื่อนร่วมงาน ได้แก่ ครูเปลื้อง สวามิภักดิ์, ครูผิดตา (เกษม) ศักดิ์เจริญ, ครูสุบรรณ แก้วทอง, ครูมา ประเสริฐสุต และครูคำหาว ผาโคตร
พ.ศ. 2482 กระทรวงธรรมการได้อนุญาตให้จัดตั้งโรงเรียนรัฐบาลฝ่ายสตรีขึ้นในเมืองเลย โดยใช้ชื่อว่า โรงเรียนสตรีเลย สถานที่ตั้งในระยะแรกของโรงเรียน คือศูนย์การศึกษานอกโรงเรียนในปัจจุบัน รับเฉพาะนักเรียนหญิง ทำการสอนตั้งแต่ชั้นมัธยมศึกษาปีที่ 1 - 3
พ.ศ. 2515 ทางราชการประกาศยุบโรงเรียนสโมสรวิทยาลัย และโรงเรียนสตรีเลย เป็นโรงเรียนเลยพิทยาคม ซึ่งเป็นโรงเรียนสหศึกษา เปิดทำการสอนตั้งแต่ระดับมัธยมศึกษาตอนต้นถึงมัธยมศึกษาตอนปลาย และเป็นโรงเรียนประจำจังหวัดเลยในปัจจุบัน
ประวัติ > ยุคที่ 2 กำเนิดเลยพิทยาคม

โรงเรียนเลยพิทยาคม เป็นโรงเรียนที่รวมโรงเรียนสตรีเลย (โรงเรียนสตรีประจำจังหวัดเลย) กับโรงเรียนสโมสรวิทยาลัย (โรงเรียนชายประจำจังหวัดเลย)  ตามประกาศของ กรมสามัญศึกษา เมื่อวันที่ 24 มีนาคม พ.ศ. 2515 ทั้งนี้เพื่อให้สอดคล้องกับนโยบายของกรมวิสามัญศึกษา (กรมสามัญศึกษา) ในการปรับปรุงโรงเรียนของรัฐบาลทั่วประเทศให้เป็นโรงเรียนขนาดใหญ่  โดยโรงเรียนรัฐบาลของจังหวัดใดก็ตามหากพิจารณาแล้ว เห็นว่าไม่สามารรับนักเรียนได้ถึง 2,000 คน  ในปี พ.ศ. 2515 กระทรวงศึกษาธิการก็จะรวมโรงเรียนประจำจังหวัดชายและโรงเรียนประจำจังหวัดหญิงเข้าด้วยกันเป็นโรงเรียนเดียวซึ่งในระยะเดียวกันนี้ จังหวัดอื่นๆ ก็มีการรวมโรงเรียนประจำจังหวัดทั้งชายและหญิงเข้าด้วยกันเป็นโรงเรียนเดียว เช่น โรงเรียนสระบุรีวิทยาคม จังหวัดสระบุรี โรงเรียนสิงห์บุรี จังหวัดสิงห์บุรี โรงเรียนพิจิตรพิทยาคม จังหวัดพิจิตร โรงเรียนตากพิทยาคม จังหวัดตาก เป็นต้น ด้วยเหตุนี้  โรงเรียนสโมสรวิทยาลัย จึงต้องย้ายจากสถานที่เดิมที่มีพื้นที่เพียง 23 ไร่ (โรงเรียนเมืองเลยในปัจจุบัน) มารวมกับโรงเรียนสตรีเลย ซึ่งมีพื้นที่ถึง 81 ไร่ 2 งาน  04 5/10 ตารางวา
หลังจากมีประกาศของ กรมสามัญศึกษา แล้ว นายสมสิน โทณะสุต ศึกษาธิการจังหวัดเลยได้ดำเนินการย้ายโรงเรียนในช่วงปิดภาคเรียนและได้แต่ตั้ง นายเฉลิม จิรนาท อาจารย์ใหญ่โรงเรียนสโมสรวิทยาลัยจังหวัดเลย เป็นผู้รักษาการในตำแหน่งอาจารย์ใหญ่โรงเรียนเลยพิทยาคม เมื่อเริ่มเปิดทำการสอนในปั พ.ศ. 2515 จัดการเรียนแบบสหศึกษา มีห้องเรียน 35 ห้อง  นักเรียนรวมทั้งสิ้น 1,468 คน เป็นชาย 758 คน หญิง 710 คน  ครู-อาจารย์ 61 คน โดยมี ดร.ก่อ สวัสดิพานิชย์ อธิบดีกรมวิสามัญศึกษา และ นายวิจิน สัจจะเวทะ ผู้ว่าราชการจังหวัดเลย ได้เปิดป้ายโรงเรียนเลยพิทยาคม  เมื่อวันที่  8  มิถุนายน  2515 ในปี พ.ศ. 2518  โรงเรียนได้ดำเนินการสอน 2 ผลัด  ปี พ.ศ. 2519 โรงเรียนได้เข้าร่วมโครงการ “คมภ.2 รุ่น 1”  ปี พ.ศ. 2521 ได้รับโอนนักเรียนชั้นมัธยมศึกษาปีที่ 1 (ม.1) จากโรงเรียนเมืองเลย จำนวน 2 ห้อง  และได้เปลี่ยนระบบการศึกษาจาก  7:3:2  มาเป็น  6:3:3
ข้อมูลทั่วไป

ปีการศึกษา 2565 โรงเรียนเลยพิทยาคม  อำเภอเมือง จังหวัดเลย สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กำหนดแผนการจัดชั้นเรียน ระดับชั้นมัธยมศึกษาตอนต้น และระดับชั้นมัธยมศึกษาตอนปลาย 13:13:13/14:14:14 รวม 81 ห้องเรียน มีครูและบุคลากรทางการศึกษารวม 228 คน แยกเป็น ข้าราชการครู 156 คน ข้าราชการ ก.พ. 1 คน  ลูกจ้างประจำตำแหน่งยาม นักการภารโรง 9 คน  ลูกจ้างชั่วคราวปฏิบัติหน้าที่สอน 9 คน ลูกจ้างชั่วคราวปฏิบัติหน้าที่สนับสนุน 13 คน ลูกจ้างชั่วคราวปฏิบัติหน้าที่ยาม นักการภารโรง พนักงานขับรถ 16 คน  ครูชาวต่างประเทศ จำนวน 10 คน นักเรียน  3,382 คน มีอาคารเรียนถาวร 7 หลัง อาคารประกอบ 11 หลัง สถานภาพสำคัญที่หน่วยงานต้นสังกัด คือ กระทรวงศึกษาธิการและสำนักงานคณะกรรมการการศึกษาขั้นพื้นฐาน (สพฐ.) กำหนดภารกิจ ให้ดำเนินการอย่างมีมาตรฐานคุณภาพ ดังต่อไปนี้
1. โรงเรียนยอดนิยม ที่นักเรียนและผู้ปกครองให้ความสนใจ จึงต้องยกระดับคุณภาพการศึกษาให้ได้มาตรฐาน
2. โรงเรียนผู้นำการเปลี่ยนแปลงตามกรอบกระจายอำนาจการบริหารและการจัดการศึกษา ดำเนินงานโดยเน้น “ห้องเรียนคุณภาพ” เพื่อผู้เรียนเป็นสำคัญ
3. โรงเรียนแกนนำการใช้หลักสูตร ดังนี้
3.1 หลักสูตรปกติ ประกอบด้วย
1) หลักสูตรโรงเรียนเลยพิทยาคม พุทธศักราช 2560 หลักสูตรแกนกลางการศึกษาขั้นพื้นฐาน พุทธศักราช 2551 และมาตรฐานการเรียนรู้และตัวชี้วัดฯ (ฉบับปรับปรุง พ.ศ. 2560) ในชั้น ม.1 - ม.6
3.2 โครงการห้องเรียนพิเศษ ประกอบด้วย
1) โครงการห้องเรียนพิเศษวิทยาศาสตร์ คณิตศาสตร์ (Gifted Education Program : GEP) ระดับชั้นมัธยมศึกษาตอนต้น
2) โครงการห้องเรียนพิเศษจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program : EP) ระดับชั้นมัธยมศึกษาตอนต้น
3) โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment : SMTE) ระดับชั้นมัธยมศึกษาตอนต้นและมัธยมศึกษาตอนปลาย
4) โครงการห้องเรียนพิเศษสำหรับพัฒนาและส่งเสริมผู้มีความสามารถพิเศษวิทยาศาสตร์และคณิตศาสตร์ (Science and Mathematics Program : SM) ระดับชั้นมัธยมศึกษาตอนปลาย
5) โครงการห้องเรียนพิเศษภาษาจีนและภาษาอังกฤษ (Intensive Chinese and English Program : ICE) ระดับชั้นมัธยมศึกษาตอนปลาย
6) โรงเรียนมาตรฐานสากล (World Class Standard School : WCSS) ต้องจัดหลักสูตร จัดการเรียนการสอนเทียบเคียงมาตรฐานสากล (World Class Standard) และบริหารจัดการระบบคุณภาพ (Quality management System) ให้ผู้เรียนมีศักยภาพเป็นพลโลก (World Citizen)
7) โรงเรียนที่ต้องขับเคลื่อนจุดเน้นการพัฒนาผู้เรียนสู่การปฏิบัติ “จุดเน้นคุณภาพผู้เรียน จุดเปลี่ยนการปฏิรูปการศึกษาไทย”
ปัจจุบัน โรงเรียนเลยพิทยาคม เป็น 1 ใน 2 โรงเรียนมัธยมศึกษาของจังหวัดเลยที่เข้าร่วมในโครงการห้องเรียนพิเศษวิทยาศาสตร์ ของสสวท ร่วมกับโรงเรียนเลยอนุกูลวิทยา และเป็นโรงเรียนมาตรฐานสากล(World Class Standard School) ขนาดใหญ่พิเศษ ซึ่งมีเพียง 5 แห่งในจังหวัดเท่านั้นคือ โรงเรียนศรีสงครามวิทยา โรงเรียนภูเรือวิทยา โรงเรียนวิทยาศาสตร์จุฬาภรณราชวิทยาลัย โรงเรียนเลยอนุกูลวิทยาและโรงเรียนเลยพิทยาคม นอกจากนี้โรงเรียนเลยพิทยาคมยังเป็นโรงเรียนคู่พัฒนากับโรงเรียนเลยอนุกูลวิทยา ซึ่งในทุก ๆ ปี จะมีการแข่งขัน ฟุตบอลประเพณีโรงเรียนคู่พัฒนา เลยพิทย์-เลยอนุกูล ซึ่งจัดขึ้นครั้งแรกเมื่อปี พ.ศ. 2560 โดยใช้สนามกีฬาจังหวัดเลยเป็นสถานที่จัดการแข่งขัน
อาณาเขต

ทิศเหนือ ติดถนนเลย - ด่านซ้าย และชุมชนนาหนอง - ท่าแพ
ทิศตะวันออก ติดสำนักงานศึกษาธิการจังหวัดเลย
ทิศตะวันตก ติดชุมชนนาหนอง - ท่าแพ
ทิศใต้ ติดถนนมะลิวัลย์ และเรือนจำจังหวัดเลย
มีพื้นที่รวม 81 ไร่ 2 งาน  04 5/10 ตารางวา
แผนการเรียน

โรงเรียนเลยพิทยาคมเปิดสอนในแผนการเรียนดังต่อไปนี้
แผนการเรียน > ระดับมัธยมศึกษาตอนต้น

โครงการห้องเรียนพิเศษวิทยาศาสตร์ คณิตศาสตร์ (Gifted Education Program-GEP)
โครงการห้องเรียนพิเศษจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program-EP)
โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment-SMTE)
แผนการเรียนวิทยาศาสตร์-คณิตศาสตร์
แผนการเรียนวิทยาศาสตร์-ภาษาอังกฤษ
แผนการเรียนคณิตศาสตร์-ภาษาอังกฤษ
แผนการเรียน > ระดับมัธยมศึกษาตอนปลาย

โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathmatics Technology and Environment-SMTE)
โครงการห้องเรียนพิเศษสำหรับพัฒนาและส่งเสริมผู้มีความสามารถพิเศษวิทยาศาสตร์และคณิตศาสตร์ (Science and Mathmatics Program-SM)
โครงการห้องเรียนพิเศษภาษาจีน และภาษาอังกฤษ (Intensive Chinese and English Program-ICE)
แผนการเรียนศิลป์-ดนตรี ทัศนศิลป์ และเทคโนโลยี
แผนการเรียนคณิตศาสตร์-ภาษาอังกฤษ
แผนการเรียนวิทยาศาสตร์-คณิตศาสตร์
แผนการเรียนพิเศษของโรงเรียนเลยพิทยาคม

โครงการห้องเรียนพิเศษวิทยาศาสตร์ คณิตศาสตร์ (Gifted Education Program-GEP) เฉพาะระดับมัธยมศึกษาตอนต้น
โครงการห้องเรียนพิเศษจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program-EP) เฉพาะระดับมัธยมศึกษาตอนต้น
โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment-SMTE) เฉพาะระดับมัธยมศึกษาตอนต้นและมัธยมศึกษาตอนปลาย
โครงการห้องเรียนพิเศษสำหรับพัฒนาและส่งเสริมผู้มีความสามารถพิเศษวิทยาศาสตร์และคณิตศาสตร์ (Science and Mathmatics Program-SM) เฉพาะระดับมัธยมศึกษาตอนปลาย
โครงการห้องเรียนพิเศษภาษาจีน และภาษาอังกฤษ (Intensive Chinese and English Program-ICE) เฉพาะระดับมัธยมศึกษาตอนปลาย
กิจกรรมโรงเรียน > กิจกรรมกีฬาภายใน "เลยพิทย์เกมส์" (กีฬาสี)

โรงเรียนเลยพิทยาคมจะมีการจัดการแข่งขันกีฬาภายในหรือกีฬาสีในช่วงปลายเดือนพฤษจิกายนของทุกปี ปีละ 2 วัน โดยแบ่งเป็น 4 คณะสี ได้แก่
คณะสีแดง
คณะสีเขียว
คณะสีม่วง
คณะสีฟ้า
กิจกรรมโรงเรียน > มหกรรมวิชาการเฟ้นหาคนดี - คนเก่ง (วันวิชาการ)

โรงเรียนเลยพิทยาคมจะมีการจัดมหกรรมวิชาการเฟ้นหาคนเก่ง ซึ่งจะมีการแข่งขันทางวิชาการและการแสดงผลงานของนักเรียน ในช่วงเดือนสิงหาคมและกันยายนของทุกปี ปีละ 1 วัน ซึ่งครั้งที่ 13 ในปีการศึกษา 2560 มีการเปลี่ยนชื่อมหกรรมวิชาการเป็นการเฟ้นหา คนดี - คนเก่ง ซึ่งมีจุดมุ่งหมายเพื่อเฟ้นหาบุคคลที่สมบูรณ์แบบในทุกด้านไม่ว่าจะเป็นการเรียน และคุณธรรมในการดำเนินชีวิตอย่างมีคุณค่า และมีคำขวัญของงานในปีการศึกษานั้นคือ "เพื่อน้อมรำลึกถึงพระมหากรุณาธิคุณอย่างหาที่สุดมิได้ในพระบาทสมเด็จพระปรมินทรมหาภูมิพลอดุลยเดช บรมนาถบพิตร เฉลิมพระเกียรติสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร ครบ 65 พรรษา"
กิจกรรมโรงเรียน > กิจกรรมวันเด็ก

โรงเรียนเลยพิทยาคมจะมีการจัดงานวันเด็กของนักเรียนเป็นประจำทุกปี โดยจะจัดในวันศุกร์ก่อนวันเด็กแห่งชาติ 1 วัน และไม่มีการเรียนการสอนในวันนั้น มีการจัดกิจกรรมให้นักเรียนมากมาย เช่น LPK Music Award, LPK Cover Dance, LPK Cosplay, โรงทานแจกจ่ายอาหาร ของเล่น รวมถึงกิจกรรมสอยดาว ประกวด ดาว เดือน ไอดอล อีกด้วย
กิจกรรมโรงเรียน > กิจกรรมฟุตบอลประเพณีโรงเรียนคู่พัฒนา เลยพิทย์-เลยอนุกูล

ฟุตบอลประเพณีโรงเรียนคู่พัฒนา เลยอนุกูล-เลยพิทย์ เป็นกิจกรรมเพื่อเชื่อมสัมพันธ์ระหว่างโรงเรียน 2 โรงเรียนคือ โรงเรียนเลยพิทยาคมและโรงเรียนเลยอนุกูลวิทยา ซึ่งจะจัดขึ้นเป็นประจำทุกปี โดยเริ่มต้นครั้งแรกเมื่อปี พ.ศ. 2560 ที่สนามกีฬาจังหวัดเลย และจะผลัดกันเป็นเจ้าภาพทุก ๆ ครั้ง คล้าย ๆ กับฟุตบอลประเพณีจุฬาฯ-ธรรมศาสตร์
ทำเนียบผู้บริหาร

นับแต่การสถาปนาโรงเรียนสโมสรวิทยาลัยเมื่อ พ.ศ. 2440 โรงเรียนสตรีเลยเมื่อ พ.ศ. 2482 จวบจนยุบรวมเป็นโรงเรียนเลยพิทยาคมในปัจจุบันเป็นเวลามากกว่า 117 ปี มีผู้ดำรงตำแหน่งครูใหญ่, อาจารย์ใหญ่ และผู้อำนวยการโรงเรียนเลยพิทยาคมมาแล้วทั้งสิ้น 29 คน ดังนี้
| 0 | 1 | 2 | 3 | 4 |
| --- | --- | --- | --- | --- |
 ทำเนียบผู้บริหารโรงเรียนเลยพิทยาคม
| ลำดับ | รายนาม | เริ่มวาระการดำรงตำแหน่ง | สิ้นสุดวาระการดำรงตำแหน่ง | หมายเหตุ |

โรงเรียนสโมสรวิทยาลัย (พ.ศ. 2450 - 2515)
| 1 | นายทอน สุพรมจักร | พ.ศ. 2450 | พ.ศ. 2452 | ครูใหญ่ |
| 2 | นายเปลื่อง สืบทิม | พ.ศ. 2453 | พ.ศ. 2454 | ครูใหญ่ |
| 3 | นายอินทร์ พิมสอน | พ.ศ. 2455 | พ.ศ. 2458 | ครูใหญ่ |
| 4 | รองอำมาตย์โทโปร่ง บุณยารมย์ | พ.ศ. 2458 | พ.ศ. 2460 | ครูใหญ่ |
| 5 | ราชบุรุษเฉลย อิ่นทุมาน | พ.ศ. 2461 | พ.ศ. 2462 | ครูใหญ่ |
| 6 | ราชบุรุษขุนนาก บุนบุตรศึกษากร (ป.ม.) | พ.ศ. 2463 | พ.ศ. 2468 | ครูใหญ่ |
| 7 | ราชบุรุษขุนเดช กุญชรศึกษา (ป.ม.) | พ.ศ. 2469 | พ.ศ. 2487 | ครูใหญ่ |
| 8 | นายวิศาล ศิวารัตน์ (ป.ม.) | พ.ศ. 2487 | พ.ศ. 2490 | ครูใหญ่ |
| 9 | นายสุวรรณ คุณพงศ์ (ป.ม.) | พ.ศ. 2490 | พ.ศ. 2493 | ครูใหญ่ |
| 10 | นายชวน สุทธิรัตน์ (ป.ม.) | พ.ศ. 2493 | พ.ศ. 2497 | ครูใหญ่ |
| 11 | นายเฉลิม จิรนาท (ป.ม.) | พ.ศ. 2497 | พ.ศ. 2515 | อาจารย์ใหญ่ |

โรงเรียนสตรีเลย (พ.ศ. 2482 - 2515)
| 1 | รักษาการ   นางสาวจำนง บำรุงสวัสดิ์ (ม.8) | พ.ศ. 2482 | พ.ศ. 2482 | รักษาการแทน |
| 2 | นางสาวสุมาลี เวสประชุม (พ.ม) | พ.ศ. 2482 | พ.ศ. 2486 | ครูใหญ่ |
| 3 | นางเปี่ยมศรี จุลกาญจน์ (ป.ป.) | พ.ศ. 2487 | พ.ศ. 2488 | ครูใหญ่ |
| 4 | นางสาวน้อม นิคมภักดี (ป.ม.) | พ.ศ. 2489 | พ.ศ. 2490 | ครูใหญ่ |
| 5 | นางสาวบุญกอบ วิสมิตะนันท์ (ป.ม.) | พ.ศ. 2491 | พ.ศ. 2495 | ครูใหญ่ |
| 6 | นางจารุนีล์ โชติกุล (ป.ม.) | พ.ศ. 2496 | พ.ศ. 2515 | อาจารย์ใหญ่ |

โรงเรียนเลยพิทยาคม (พ.ศ. 2515 - ปัจจุบัน)
| 1 | นายเฉลิม จิรนาท (ป.ม.) | พ.ศ. 2450 | พ.ศ. 2452 | อาจารย์ใหญ่ |
| 2 | นายทรวง ยุวกาญจน์ (พ.ม.,กศ.บ.) | พ.ศ. 2516 | พ.ศ. 2520 | อาจารย์ใหญ่ |
| 3 | นายวิลาศ วีระสุโข (ป.ม.,กศ.บ.) | พ.ศ. 2520 | พ.ศ. 2527 | ผู้อำนวยการ |
| 4 | นายสนิทพงศ์ นวลมณี (ค.ม.,น.บ.) | พ.ศ. 2527 | พ.ศ. 2529 | ผู้อำนวยการ |
| 5 | นายสุเมธ กัปโก (กศ.ม) | พ.ศ. 2529 | พ.ศ. 2535 | ผู้อำนวยการ |
| 6 | นายประพนธ์ พลเยี่ยม (กศ.ม) | พ.ศ. 2535 | พ.ศ. 2541 | ผู้อำนวยการ |
| 7 | นายโกศล บุญไชย (กศ.ม) | พ.ศ. 2541 | พ.ศ. 2553 | ผู้อำนวยการ |
| 8 | นายกิตติพิชญ์ พสิษฐ์เนาวกุล (ศษ.ม) | พ.ศ. 2554 | พ.ศ. 2554 | ผู้อำนวยการ |
| 9 | นายธวัช มูลเมือง (ค.ม) | พ.ศ. 2554 | พ.ศ. 2562 | ผู้อำนวยการ |
| 10 | นายวิชัย ปุรัน  | พ.ศ. 2562 | พ.ศ. 2565 | ผู้อำนวยการ |
| 11 | นายกมล เสนานุช  | พ.ศ. 2565 | พ.ศ. 2566 | ผู้อำนวยการ |
| 12 | นายจิตติศักดิ์ นามวงษา | พ.ศ. 2566 | ปัจจุบัน | ผู้อำนวยการ |
เกียรติประวัติโรงเรียนเลยพิทยาคม

รางวัลคุณภาพระดับองค์กร (SCQA : School Quality Awards) 
 จาก สำนักงานคณะกรรมการการศึกษาขั้นพื้นฐาน
รางวัลคุณภาพแห่งสำนักงานคณะกรรมการการศึกษาขั้นพื้นฐาน (OBECQA : Office of the Basic Education Commission Quality Awards) 
 จาก สำนักงานคณะกรรมการการศึกษาขั้นพื้นฐาน
สถานศึกษาพอเพียงต้นแบบ ประจำปีการศึกษา 2558 
 จาก สำนักงานเขตพื้นที่การศึกษามัธยมศึกษาเขต 19
สถานศึกษาลดการใช้พลังงานดีเด่น ประจำปี 2557 
 จาก สำนักงานนโยบายและแผนพลังงาน กระทรวงพลังงาน
นักเรียนได้รับรางวัลพระราชทาน ปีพุทธศักราช 2523, 2528, 2534, 2543, 2546
โรงเรียนรางวัลพระราชทาน ระดับมัธยมศึกษาขนาดใหญ่ ปีพุทธศักราช 2523, 2534 
 จาก กระทรวงศึกษาธิการ
โรงเรียนสีขาว เฉลิมพระเกียรติ ปลอดยาเสพติด ประจำปี 2542 
 จาก กระทรวงศึกษาธิการ
โล่ประกาศเกียรติคุณองค์กรเยาวชนดีเด่นในการป้องกันและแก้ไขปัญหายาเสพติดเครือข่ายเยาวชนแกนนำ "รักษ์เลยพิทย์" เมื่อปี 2556 
 จาก สำนักงานคณะกรรมการป้องกันและปราบปรามยาเสพติด
รางวัลห้องสมุดดีเด่น เมื่อปี 2539 
 ของ กรมสามัญศึกษา
รางวัลห้องสมุดกาญจนาภิเษก เขตการศึกษา 9 เมื่อปี 2539  
 ของ กรมสามัญศึกษา
รางวัลสถานศึกษาที่จัดจริยศึกษาดีเด่น เมื่อปี 2523, 2534, 2536, 2539, 2540   
 ของ สภาวัฒนธรรมแห่งชาติ ร่วมกับ กระทรวงศึกษาธิการ
โรงเรียนรักษาศีล 5 
 จาก กระทรวงศึกษาธิการ
แหล่งข้อมูลอื่น

เว็บไซต์หลักโรงเรียนเลยพิทยาคม
| ด ค กโรงเรียนเลยพิทยาคม |
| --- | --- | --- |
| สัญลักษณ์ | คบเพลิงเลยพิทยาคม • เจ้าพ่อพิษณุพงษ์ |  |
| ยุคที่ 1 | โรงเรียนสโมสรวิทยาลัย • โรงเรียนสตรีเลย |  |
| ยุคที่ 2 | โรงเรียนเลยพิทยาคม • โรงเรียนเมืองเลย |  |
| กิจกรรม | ฟุตบอลประเพณี • เลยพิทย์เกมส์ • วันวิชาการ |  |
| บุคคลสำคัญ | ก่อ สวัสดิพาณิชย์ |  |
หมวดหมู่ • โครงการ • สถานีย่อย
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
พระวรสารสหทรรศน์

เรื่องพระเยซูทรงห้ามพายุสามารถพบได้ในพระวรสารสหทรรศน์ แต่ไม่พบในพระวรสารนักบุญยอห์น
พระวรสารสหทรรศน์ (คาทอลิก) หรือพระกิตติคุณสัมพันธ์ (โปรเตสแตนต์) (อังกฤษ: Synoptic Gospels) เป็นพระวรสารสามเล่มแรกในสารบบคัมภีร์ไบเบิลภาคพันธสัญญาใหม่ ประกอบด้วย พระวรสารนักบุญมัทธิว พระวรสารนักบุญมาระโก และพระวรสารนักบุญลูกา ทั้งสามฉบับมีเนื้อหาและการวางเนื้อหาที่คล้ายคลึงกัน รวมไปถึงลักษณะการใช้ประโยคและบทเขียน และมีทัศนะที่คล้ายคลึงกัน พระวรสารเล่มที่สี่ในสารบบคือพระวรสารนักบุญยอห์น แตกต่างจากสามฉบับแรกเป็นอันมากและแตกต่างจากพระวรสารนอกสารบบ (Apocryphal gospels) ฉบับอื่น ๆ
โครงสร้าง > คุณลักษณะทั่วไป

โดยทั่วไปแล้ว พระวรสารสหทรรศน์มีความคล้ายกับพระวรสารนักบุญยอห์นตรงที่: ทั้งหมดเขียนด้วยภาษากรีกคอยนี มีความยาวคล้ายกัน และเขียนเสร็จหลังพระเยซูสิ้นพระชนม์ไปหนึ่งศตวรรษ ซึ่งมีความแตกต่างจากหลักฐานนอกสารบบ เช่นพระวรสารนักบุญโทมัส ที่อยู่ในหมวดหมู่ชีวประวัติแบบเก่า
แหล่งข้อมูลอื่น

สารานุกรมคาทอลิก: พระวรสารสหทรรศน์
มากกว่าสามส่วนสี่ของเนื้อหาในพระวรสารนักบุญมะระโกพบได้ทั้งพระวรสารนักบุญมัทธิวกับลูกา และ 97% ของพระวรสารนักบุญมะระโกพบในพระวรสารสหทรรศน์อย่างน้อยหนึ่งในสองฉบับ นอกจากนี้ พระวรสารนักบุญมัทธิว (44%) และพระวรสารนักบุญลูกา (58%) มีเนื้อหาที่ไม่สามารถพบในพระวรสารนักบุญมะระโก
พระวรสารนักบุญมัทธิว

พระวรสารนักบุญมัทธิว (ศัพท์คาทอลิก) หรือ พระกิตติคุณมัทธิว (ศัพท์โปรเตสแตนต์) (อังกฤษ: Gospel of Matthew) เป็นหนังสือพระวรสารในคัมภีร์ไบเบิลภาคพันธสัญญาใหม่ เป็นหนึ่งในสี่ “พระวรสารในสารบบ”  และเป็นหนึ่งในสาม “พระวรสารสหทรรศน์”
แม้พระวรสารนักบุญมัทธิวไม่มีชื่อกำกับไว้ว่าใครเป็นผู้เขียน แต่ตั้งแต่คริสตชนตั้งแต่ศาสนาคริสต์ยุคแรกก็เชื่อกันสืบมาว่าเขียนโดยมัทธิวผู้นิพนธ์พระวรสาร อัครทูต และคนเก็บภาษี หนังสือเล่มนี้น่าจะถูกเขียนขึ้นก่อนที่กรุงเยรูซาเล็มจะพินาศในปีค.ศ. 70
จุดประสงค์หลักของพระวรสารนักบุญมัทธิวมีสองด้าน ในด้านปฏิบัติคือ เพื่อยืนยันต่อผู้อ่านที่เป็นชาวยิวว่า พระเยซูคือพระเมสสิยาห์ของพวกเขา เนื่องจากชาวยิวที่กลับใจมาเชื่อพระเยซู มีจำนวนน้อยกว่าชาวยิวที่ไม่ได้เชื่อ จึงมีผู้ที่ใส่ร้ายและแพร่คำโกหกเกี่ยวกับพระเยซู รวมถึงพยายามหาผลประโยชน์โดยการบิดเบือนข้อเท็จจริง เพื่อให้สอดคล้องกับเป้าหมายของตนเอง มัทธิวจึงต้องการให้ข้อมูลที่ตรงไปตรงมา และตอบคำถามต่างๆเกี่ยวกับพระเยซูได้
ในด้านเทววิทยา ประการแรก มัทธิวตระหนักถึงความสำคัญของคำพยากรณ์ในพระคัมภีร์เดิม ซึ่งสำเร็จในชีวิตของพระเยซู แท้จริงแล้วเหตุการณ์ต่าง  ๆ ที่เกิดขึ้นในชีวิตพระเยซู ผู้เผยพระวจนะได้บันทึกไว้ล่วงหน้ามาแล้วในพระคัมภีร์เดิม ก่อนพระเยซูจะประสูติหลายร้อยปี
ประการที่สอง มัทธิวต้องการยืนยันให้ผู้อ่านชาวยิวมั่นใจว่า พระเยซูเป็นพระเมสสิยาห์ที่พวกเขาเฝ้ารอคอยจริง ๆ จากเหตุผลในประการแรกที่ว่า พระเยซูเป็นบุคคลเดียวเท่านั้น ที่เหตุการณ์ต่าง ๆ ในชีวิตเป็นไปตามคำพยากรณ์ล่วงหน้า
ประการที่สาม มัทธิวต้องการบอกว่า แม้ว่าพระเมสสิยาห์เป็นชาวยิว แต่พระองค์เสด็จมาเพื่อคนทุกหมู่เหล่า พระองค์จึงทรงสั่งให้สาวกออกไปสั่งสอนชนทุกชาติ เพื่อให้ได้รับความรอดเช่นเดียวกัน
ประการที่สี่ มัทธิวต้องการกล่าวถึงการก่อตั้งคริสตจักร และแนวทางในการจัดการกับปัญหาที่อาจจะเกิดขึ้นภายในคริสตจักร
ประการที่ห้า สำคัญที่สุด มัทธิวบันทึกคำสอนของพระเยซูไว้ เพื่อให้เป็นแนวทางในการดำเนินชีวิตและปฏิบัติตนของคริสเตียน เช่น ความโกรธ  การล่วงประเวณี  การหย่าร้าง  การสบถสาบาน  การตอบแทน  รักศัตรู  เป็นต้น
พระวรสารนักบุญมัทธิว ใช้ “มัทธิว” หรือ “มธ” ในการอ้างอิง
โครงร่าง

1. ปฐมวัยของพระเยซู 1:1 - 4:25
2. คำเทศนาบนภูเขา 5:1 - 7:29
3. การปรนนิบัติของพระเยซู เหตุการณ์และคำสอน 8:1 - 12:50
4. คำอุปมาของพระเยซู 13:1 - 52
5. การปรนนิบัติของพระเยซู เหตุการณ์อื่นและคำสอน 13:53 - 19:30
6. พระเยซูในกรุงเยรูซาเลม 20:1 - 25:46
7. การตรึงพระเยซูที่กางเขน การสิ้นพระชนม์ การถูกฝัง และการคืนพระชนม์ของพระเยซู 26:1 - 28:20